Štev.: 900-253/2014-3

Datum: 23.10.2014

# Z A P I S N I K

31. seje Sveta Četrtne skupnosti Golovec, ki je bila v sredo 22.10.2014 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Marjeta Burger, Aleš Dakić, Gregor Feist, Anton Kastelic, Aleš Kužnik, Igor Pigac in Zina Rodman.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 30. seje sveta Četrtne skupnosti Golovec
2. Pobude in predlogi članov Sveta in občanov ČS Golovec
3. Oblikovanje sklepa o višini in izplačilu sejnin posameznim članom in predsedniku Sveta ČS Golovec za leto 2014
4. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 30. SEJE SVETA ČETRTNE SKUPNOSTI GOLOVEC**

Član Sveta g. Gregor Feist je imel pripombo pri 2. točki dnevnega reda in sicer, da se pri njegovi pobudi »*da na Štepanjski in Parmski cesti ob robu cestišča raste trava, ter da je potrebna preplastitev razpok Štepanjske in Parmske ceste ter tudi Štepanjskega nabrežja«* beseda preplastitev zamenja z besedo sanacija.

Drugih pripomb na predlog zapisnika ni bilo.

**PREDLOG SKLEPA 1/31:**

**Svet Četrtne skupnosti Golovec MOL potrjuje zapisnik 30. redne seje sveta Četrtne skupnosti Golovec**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**Pobuda članice Sveta ge. Zine Rodman**

Članica Sveta ČS Golovec MOL ga. Zina Rodman je podala pobudo o namestitvi signalizacije nad prehodom za pešce preko Litijske ceste, katera seka Pot spominov, saj lahko zaradi nepreglednosti pride do nesreče. Prehod za pešce je zelo frekventen zaradi pešcev in tekačev.

Predsednik Sveta je dal na glasovanje

**PREDLOG SKLEPA 2/31:**

**Svet ČS Golovec MOL se je s pobudo seznanil in sklenil, da se na pristojne službe OGDP, MU, MOL pošlje pobuda za postavitev ustrezne signalizacije nad prehodom za pešce na omenjeni lokaciji.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

Članica Sveta ga. Zina Rodman je podala pobudo, da se na pristojne naslovi pobuda o postavitvi postajališča sistema Bicikelj pri postaji LPP št. 5, pri mostu čez Grubarjev prekop.

**AD 3**

**OBLIKOVANJE SKLEPA O VIŠINI IN IZPLAČILU SEJNIN POSAMEZNIM ČLANOM IN**

**PREDSEDNIKU SVETA ČS GOLOVEC ZA LETO 2014**

Poročilo o prisotnosti na sejah Sveta ČS Golovec v letu 2014 je podal predsednik Sveta ČS Golovec g. Aleš Dakič, ki je z upoštevanjem prisotnosti na zadnji 31. seji člane Sveta seznanil z izračuni zneski sejnin za posameznega člana Sveta, ki sta ga pripravila javna uslužbenca SLS, MU, MOL.

V nadaljevanju je Predsednik Sveta prisotne seznanil z zneskom sejnin, ki zaradi premalo izvedenih sej ne bo izplačan, ter predlagal, da se znesek prerazporedi na naslednje postavke:

* 100,00 EUR na postavko 016016 - Četrtna skupnost Golovec
* 1.000,00 EUR na postavko 056004 - Druge dejavnosti s področja varstva okolja-ČS Golovec
* 1.000,00 EUR na postavko 081017 – Šport - ČS Golovec
* 600,00 EUR na postavko 082040 – Kulturne dejavnosti – ČS Golovec

Predsednik sveta je dal na glasovanje

**SKLEP 3/31:**

**V skladu z 12. členom Odloka o financiranju četrtnih skupnosti v MOL in Poročila o prisotnosti na sejah Sveta ČS Golovec v letu 2014 se predsedniku in članom sveta izplača sejnina v višinah, ki so razvidne iz tabele izračuna sejnin.**

**Prav tako se je Svet ČS Golovec MOL strinjal s predlagano prerazporeditvijo sredstev iz naslova sejnin.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 4**

**RAZNO**

Pod to točko ni bilo razprave.

**S tem je bil dnevni red izčrpan in seja se je zaključila ob 18.00 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec